Элек ауылдарҙа халыҡты тәрбиә эше менән коммунистар партияһы шөғөлләнһә, СССР тарҡалғандан һуң бушлыҡ барлыҡҡа килде. Шул бушлыҡты сит илдән ингән төрлө тәғлимәттәр тултыра башланы. Бөгөнгө көндә ауыл халҡын рухи тәрбиәләүҙә дин әһелдәренең роле ҙур. Шуға күрә лә дәүләт дин әһелдәренә һәр яҡлап ярҙам күрһәтергә тейеш. Был ярҙам китап сығарыу мәсьәләһенә лә ҡағыла. Сөнки йәштәргә дөрөҫ дин юлын күрһәтерҙәй башҡорт телендә китаптар кәрәк. Ә уларҙы дәүләт ярҙамынан тыш сығарыу бик ауыр. Был йәһәттән дәүләттең сәйәсәте булырға тейеш, тине “Дәғүәт” нәшриәте етәксеһе Илшат хәҙрәт Хафизов.